ประกาศกรมการขนส่งทางบก เรื่อง การปฏิบัติตามพระราชบัญญัติรถยนต์ (ฉบับที่ 10) พ.ศ. 2542
ประกาศกรมการขนส่งทางบก
ประกาศกรมการขนส่งทางบก
เรื่อง การปฏิบัติตามพระราชบัญญัติรถยนต์
(ฉบับที่
๑๐) พ.ศ. ๒๕๔๒
-----------------
 ตามที่ได้มีประกาศใช้บังคับพระราชบัญญัติรถยนต์
(ฉบับที่ ๑๐) พ.ศ. ๒๕๔๒ ซึ่งมีผลใช้บังคับ
ตั้งแต่วันที่ ๒๖ มีนาคม ๒๕๔๒ เป็นต้นมา นั้น
เนื่องจากพระราชบัญญัติฉบับดังกล่าวมีการแก้ไขเพิ่มเติมบทนิยาม
คำว่า "รถยนต์ส่วนบุคคล" ใหม่
ซึ่งเป็นผลทำให้รถยนต์นั่งส่วนบุคคลเกินสิบสองคนที่มีน้ำหนักรถเกินหนึ่งพันหกร้อย
กิโลกรัม
และรถยนต์บรรทุกส่วนบุคคลที่น้ำหนักรถเกินหนึ่งพันหกร้อยกิโลกรัม
ต้องไปอยู่ในบังคับของกฎหมายว่า
ด้วยการขนส่งทางบกรวมทั้งรถดังกล่าวที่จดทะเบียนตามกฎหมายไว้ก่อนหน้านี้ตามกฎหมายว่าด้วย่รถยนต์เดิมก็
ต้องเปลี่ยนไปจดทะเบียนตามกฎหมายว่าด้วยการขนส่งทางบกโดยผลของกฎหมายด้วย
ดังนั้น จึงให้ผู้ประกอบการ
ขนส่งซึ่งเป็นเจ้าของหรือผู้ครอบครองรถยนต์นั่งส่วนบุคคลเกินสิบสองคนที่มีน้ำหนักรถเกินหนึ่งพันหกร้อยกิโลกรัม
และรถยนต์บรรทุกส่วนบุคคลที่มีน้ำหนักรถเกินหนึ่งพันหกร้อยกิโลกรัมทั้งรถใหม่และระเก่าที่จดทะเบียนไว้แล้ว
ตาม
กฎหมายว่าด้วยรถยนต์เดิมไปติดต่อขอจดทะเบียนรถดังกล่าวตามกฎหมายว่าด้วยการขนส่งทางบก
ณ ส่วนทะเบียน
รถขนส่งสำนักทะเบียนและภาษีรถ
กรมการขนส่งทางบกหรือสำนักงานขนส่งจังหวัดที่ผู้ประกอบการขนส่งมีภูมิ
ลำเนาหรือสำนักงานแห่งใหญ่ตั้งอยู่แล้วแต่กรณี
เพื่อให้การจดทะเบียนและการใช้รถเป็นไปโดยถูกต้องตามกฎหมาย
ที่มีการแก้ไขเพิ่มเติมดังกล่าวต่อไป

  ประกาศ ณ วันที่ ๙ ธันวาคม พ.ศ. ๒๕๔๒
 
วัชรพงศ์ ไทเยนทร์
 รองอธิบดี (ฝ่ายปฏิบัติการ) ปฏิบัติราชการแทน
  อธิบดีกรมการขนส่งทางบก

[รก.๒๕๔๒/พ๑๐๘ง/๒๓/๒๗ ธันวาคม ๒๕๔๒]

 อาภรณ์/พิมพ์
 ๒๔/๑๒/๔๔